Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Domenech Linde andreak aurkeztutako galdera, Nafarroako Foru Komunitateko langile publikoen amatasun eta aitatasun baimenen urtez urteko bilakaerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Langile publikoen (funtzionarioen eta kontratudunen) amatasun eta aitatasun baimenen urtez urteko bilakaera, 2016tik hona, Nafarroako Foru Komunitatean.

– Zenbatek eskatu zuten baimena? Zenbat baimen eman ziren, eta zenbat ukatu?

– Xehetasunak (zergatik izan den: erditzea, adopzioa, harrera edo subrogazioa), bai eta datuen xehakapena ere, baimenen iraupena eta aitatasun ala amatasun baimena izan den zehaztuta.

Iruñean, 2018ko martxoaren 1ean

Foru parlamentaria: Mónica Doménech Linde